പച്ചക്കറികൃഷിയൊരുക്കാന് തൊഴിലുറപ്പ് തൊഴിലാളികളും ഷൊര്ണൂര്: പച്ചക്കറികൃഷിയൊരുക്കാന് തൊഴിലുറപ്പ് തൊഴിലാളികളും. ഷൊര്ണൂര് ഗവ ആയുര്വേദ ആശുപത്രി വളപ്പില് അയ്യങ്കാളി നഗര തൊഴിലുറപ്പ് തൊഴിലാളികളെ ഉപയോഗിച്ച് ആരംഭിച്ച പച്ചക്കറിക്കൃഷി നഗരസഭാധ്യക്ഷന് എം.കെ.ജയപ്രകാശ് ഉദ്ഘാടനം ചെയ്തു. എട്ട് കോടി രൂപ ഇതിനായി ഉപയോഗിക്കാന് തീരുമാനിച്ചിട്ടുണ്ട്. നഗരസഭാ പ്രദേശത്ത് നെല്ല്, പച്ചക്കറി കൃഷിചെയ്യുന്നതിനായി ഇനി മുതല് തൊഴിലുറപ്പ് തൊഴിലാളികളെ ഉപയോഗിക്കാനാണ് തീരുമാനം. കര്ഷകര്ക്ക് വലിയ ഗുണം ചെയ്യുന്ന പദ്ധതിയാണ് അയ്യങ്കാളി നഗര തൊഴിലുറപ്പ് വഴി നടപ്പാക്കുന്നത്. ഇതിനായി നെല്ക്കൃഷി ചെയ്യുന്ന ജോലികള്ക്കായി 7.5 കോടി രൂപ ഉപയോഗിക്കാനാണ് നഗരസഭ തീരുമാനം. വീടുകളിലോ പറന്പുകളിലോ സ്വകാര്യ വ്യക്തികള്ക്ക് പച്ചക്കറി കൃഷിചെയ്യുന്നതിനായി തൊഴിലാളികളെ ഉപയോഗിക്കുന്നതിന് ഓരോ വാര്ഡിലേക്കും 1.37 ലക്ഷം രൂപയും നല്കും. പദ്ധതി പ്രകാരമാണ് ഗവ ആയുര്വേദ ആശുപത്രി വളപ്പില് സുഭിക്ഷകേരളം പദ്ധതി പ്രകാരം തൊഴിലുറപ്പ് തൊഴിലാളികളെ ഉപയോഗിച്ച് പച്ചക്കറിക്കൃഷി ആരംഭിച്ചത്.